**ELŐTERJESZTÉS**

**Körmend város Önkormányzata Képviselő-testülete 2016. augusztus 24-i ülésére**

**Tárgy:** gyermekorvosi praxis megüresedése

Tisztelt Képviselő-testület!

Dr. Ócsag Zsuzsanna gyermekorvos írásban jelentette be, hogy vissza kívánja adni 2016. augusztus 31-ével a működési engedélyét, mivel nyugdíjba vonul. Ezzel együtt a doktornő felmondta az Önkormányzattal kötött megbízási szerződését is.

A szabályok értelmében jelenleg a doktornőnek van jogosultsága a praxis értékesítésére, aki meg is hirdette és hirdeti jelenleg is azt, egyenlőre sikertelenül (a legnagyobb hiány gyermekorvosból van az országban). 6 hónap után a praxis joga visszaszáll az Önkormányzatra, így onnétól kezdve már az Önkormányzat hirdetheti az álláshelyet. Amennyiben hosszú idő elteltével sem lehet azt betölteni, úgy a Képviselő-testületnek más jellegű döntést kell majd meghoznia (körzetek felülvizsgálata), erre azonban nincs most szükség.

Az üresen maradó gyermekorvosi körzet helyettesítésére megkerestük Dr. Abdel Hameed és Dr. Bárány Zsuzsanna gyerekorvosokat. A két orvos vállalja az egy körzet helyettesítését.

Így az üresen maradó praxis tekintetében szeptember 1-étől Körmend város Önkormányzata lesz a működési engedély jogosultja, amely Önkormányzat tartós helyettesítéssel tudja csak működtetni a körzetet 2 orvos megbízásával.

Kérem a Képviselő-testületet, hogy a leírtakat határozat formájában hagyja jóvá.

**HATÁROZATI JAVASLAT**

Körmend város Önkormányzata Képviselő-testülete jóváhagyja azt, hogy Körmend város Önkormányzata képviseletében a polgármester megbízási szerződést kössön a körmendi II. számú gyermekorvosi körzet tartós helyettesítésére Dr. Abdel Hameed és Dr. Bárány Zsuzsanna gyermekorvosokkal 2016. szeptember 1-i kezdő hatállyal. A Képviselő-testület felhatalmazza a polgármestert a szerződés megkötésére, valamint arra, hogy amennyiben a praxisjog ideje alatt Dr. Ócsag Zsuzsanna háziorvos nem tudja a praxist értékesíteni, úgy az Önkormányzat hirdesse meg azt folyamatosan különböző hírvívő felületeken.

Körmend, 2016. augusztus 15.

**Bebes István**

**polgármester**